Khadim Hussain Rizvi

Dr **Khadim Hussain Rizvi** (; * 22. Juni 1966 z’ Pindigheb, Wäschtpàkischtàn; † 19. Novamber 2020 z’ Lahore) ìsch a pàkischtànischer islàmischer Lehrer un Preediger vu dr Barelwi-Bewegung gsìì. Vu 2015 bis züa sim Tod ìsch’r dr Grìnder un Vorsìtzender gsìì vu dr islàmischta politischa Pàrtäi Tehreek-e-Labbaik Pakistan, wo-n-ìhrer Progràmm numma ìsch, d’ Gottesläschterung ìm Pàkischtàn z' verbiata. Noh sim Tod ìsch si Suhn Vorsìtzender vu dr Pàrtäi worra.

Dr Rizvi hàt fliassend Urdu, Punjabi, Àrààwisch un persisch gredd. Nawa-n-em Kuràn un da Hàdith hàt’r oft ìm Ahmad Riza Khan Barelwi un ìm Muhammad Iqbal ìhra Gedìchta zitiart. Sina Àhanger düan’na àls a „Pir“ (Hailig’r) betràchta.
 
## sina Jugend un Bìldung
Dr Khadim Hussain Rizvi ìsch àm 22. Juni 1966 ìm Dorf Pindigheb uf d’ Walt kumma, ìm Nordwäschta vu dr hittiga pàkischtànischa Provìnz Punjab. Si Brüader Ameer Hussain ìsch Offiziar gsìì ìn dr pàkischtànischa Àrmee. Ìn sinera Jugend hàt ma dr Rizvi beschrìewt àls a schischer un z’ruckhàltender Büa. 

Dr Rizvi hàt d’ Hafiz-Klàssa z’ Jhelum ààgfànga. Ar hàt dernoh àn dr Jamia Nizamia z’ Lahore gschtudiart.  Ar ìsch a *Hafiz-e-Quran* (so zu sàga, ar hàt dr gànza Kuràn iigschtüdiart) un a *Scheich-ul-[[Hadith]]*. Ànna 2006 ìsch’r noh-n-em Otounfàll z’ Gujranwala làhm worra, un hàt zitterhar ìn’ma Rollschtüahl müessa gànga. Vu dr Wanda vu da 2000. Johra àà bis ànna 2010 hàt ar s’ Fritigsgebat gfiahrt ìn dr Pir-Makki-Moschee z’ Lahore.

## sina berüaflicha Kàrriar
Dr Rizvi ìsch Beàmter gsìì vum Minischterium fìr d’ religiösa Ààglagahaita vu dr Regiarung vun Punjab, àls ma ìm Janner 2011 dr Gouverneur vu Punjab Salman Taseer ärmorda hàt, wial ar d’ Krìschta Asia Bibi unterschtìtzt hàt. Dr Taseer ìsch a Gegner vum Gesätz gsìì, wo d' Gottesläschterung ìm Pàkischtàn verbiatet, àlso hàt dr Rizvi dr Mord güat ghaissa. Ar hàt a Màhnung vu dr Regiarung bikumma, àwer ar hàt sina Mainung wìderholt. Wagadam ìsch’r entloh worra.

Dernoh hàt’r ààgfànga, d' Todesschtroof fìr jeda Gottesläschterung z’ befìrworta, un hàt àlla Gegner vum Blàsphemigsätz àls Gottesläschterer betràchtet. Ar hàt àui d’ Befräijung vum Mumtaz Qadri verlàngt, wo dr Gouverneur ärmorda hàt.

## sina politischa Làuifbàhn
### dr Ààfàng ìn Politik

Àm 1. Àuigscht 2015 hàt dr Rizvi dr rachtsextremischta islàmischta Pàrtäi Tehreek-e-Labbaik Pakistan (TLP) grìnda un ìsch ìhra ärschta Vorsìtzenda gsìì. Ìm Novamber 2017 hàt’r a Proteschtbewegung gega dr Juschtizminischter Zahid Hamid glaita. Ìm Hamid hàt ma vorgworfa, àss’r d’ religiösa Vorschrìfta ìm Gsätz hàt wìlla liberàlisiara. Noh da Proteschta ìsch dr Hamid üs sim Àmt z’ruckgtretta.

Noh dia Proteschta ìsch dr Rizvi vu’ma antitärrorischta Grìchtshof ààklàgt worra. Glichzittlig hàt dr Owerschta Gerìchtshof vum Pàkischtàn ìm Rizvi sina Finanziarungsqualla untersüacht, àwer hàt sa nìtt känna identifiziara. ’S hàt a Berìcht vum Gehaimdianscht Inter-Services Intelligence àbgwiisa, wial ar „gedrangt“ gsìì war. Da Berìcht hàt „Finanziarungsqualla“ ärwähnt, ohna wittera Informàzion.

Àn dr Pàrlàmentswàhl vu 2018 hàt sina Pàrtäi TLP 4,4% vu da Schtìmma bikumma, àwer hàt kä Wàhlkrais un àlso kä Sìtz vu dr Nàtionàlversàmmlung gwunna. 

### d’ Demonschtràtiona gega d’ Asia Bibi
Ìm Novamber 2018 hàt dr Rizvi a Proteschtbewegung glaita gega dr Fräischpruch vu dr Asia Bibi. Doo han d’ Demonschtrànta d’ Uffhangung vum Maidla-n-ààgfordert.

Àm 4. Àwril hàt d' pàkischtànischa Regiarung ìm Rizvi si Twitter-Konto loo sperra, wial ar doo fàlscha Informàziona un Uffrüafung züa Gewàlt veräffentligt hàt. Àm 23. Novamber ìsch dr Rizvi vu dr Polizei vu Pundjab verhàftet worra, waga Uffrüahr gega dr Stààt, wial ar a Versàmmlung z’ Islamabad düa organisiara hàt, fìr dr ärschta Johr vu da Proteschta vum Novamber 2017 z’ fiira. Ìm Mai 2019 ìsch’r gega Kaution fräigloo worra.

### d’ Proteschta gega dr Film „Zindagi Tamasha“
Ànna 2020 hàt dr Rizvi Proteschta gega dr pàkischtànischa Fìlm „Zindagi Tamasha“ üssglest. Ar hàt dr Filmemàcher Sarmad Khoosat mìt Gottesläschterung ààklàgt. Noh-n-em Rizvi hàt dr Fìlm a Kritik gega d' *Ulama* gzaigt, un a Bezihung uff d’ *bacha bazi*. Waga da Proteschta hàt ma d' Ärschiinung vum Fìlm verlegt.

### d’ Demonschtràtiona gega d’ Kàrikàtüra
Nohdam àss d’ nìederlandischa Pàrtäi fìr d’ Freiheit (PVV) a Wättkàmpf vu Mohammed-Kàrikàtüra àkìndigt hàt, hàt dr Rizvi gsajt: „Gìbt mir a Àtombomba un ìch wird s’ Holland üss dr Ardflächa üsswecha“.

Ìn'ra Video, wo-n-’r àm 24. Novamber 2020 uf sin'ra offiziella YouTube-Kanal veräffentligt hàt, hàt dr Rizvi verlàngt, àss d' pakischtanischa Regiarung dr Dschihad màcht gega „dajeniga, wo dr Profeet Mohammed verlöimda“; ar hàt àui züa-n-’ra Àtomkriag gega Frànkrich uffgrüafa, nohdam àss dr fànzeescha Presidant Emmanuel Macron noh-n-em Mord vum Samuel Paty s’ Racht uf Kàrikàtür unterschtìtzt hàt. Üsserdam ìsch dr Rizvi dr Organisator gsìì vu da groossa Demonschtràtiona, wo-n-ìm Harbscht 2020 ìm gànz Pàkischtàn schtàttgfunda han.

Àm 16. Novamber 2020 hàt dr Rizvi z' Islamabad mìt em Ìnnenminischter Ijaz Shah un em Minischter fìr d’ religiösa Ààglagahaita Noor-ul-Haq Qadri gredd. Àm nachschta Tàg hàt’r s’ And vu da Proteschta àkìndigt, wia àui vu dr Blokiarung vu dr Hàuiptstàdt: mìt em Regiarung seig a Vertràg gfunda worra, drunter d’ Unterbrachung vu da diplomàtischa Bezihunga mìt’m Frànkrich, d’ Üsswiisung vum frànzeescha Botschàfter Marc Baréty, d’ Bhàltung vu dr Wàkàtür vum Sìtz vu dr Botschàft vum Pàkischtàn ìm Frànkrich, wia àui a offiziella Veràchtung vu da frànzeescha Produkta un d’ Befräijung vu da Mìtglìeder vum TLP, wo ma wahrend da Demonschtràtiona verhàftet ghàà hàt. D' pàkischtànischa Regiarung hàt àwer numma d’ Befräijung vun da Pàrtäimìtglìder àkìndigt.

## si Tod un sina Beardigung

Nohdam àss dr Rizvi àm 18. Novamber 2020 z’ruck ìm Punjab gsìì ìsch, ìsch’r käijt. Ma hàt ìhn àlso ìns Shaikh Zayed Hospital vu Lahore gebrocht. Àm 19. Novamber um 20 Uhr 48 hàt ma ìhn offiziell àls tot ärklärt. Ar hàt stàrka Fiawer un Schwerikaita fìr d' Otmung ghàà, wo viallacht Vorzaicha vu dr COVID-19 gsìì sìn, àwer ma hàt kä Obdükzion gmàcht. Si Sohn Saad Hussain Rizvi hàt ìhm àls Vorsìtzender vu dr Tehreek-e-Labbaik Pakistan nohgfolgt. 

Àn dr Beardigung vum Rizvi sìn mehrera Zehn- odd'r Hunderttàuisenda Litt um d’ „Minar-e-Pakistan“ z’ Lahore zammakumma. ’S ìsch àlso aina vu da wìchtigschta Beardigunga z’ Lahore gsìì, zitter dia vum Ilm-ud-din ànna 1929. ’S Totagebat hàt dr Suhn gfiahrt. Dr Rizvi hàt ma ìn dr Madrassa Abuzar Ghaffari beardigt, nawa dr Moschee Rehmatul-lil-Aalameen, wu-n-’r Fritigspreediger gsìì ìsch.

## ìm Rizvi sina veräffentligta Wark
Dr Rizvi hàt mehrera Biacher gschrìewa, drunter:
* *Tayaseer Abwab-ul-Sarf* (تیسیر ابواب الصرف), Maktba Majadia Sultania, 2013, 680 S.
* *Talelat-e-Khadimiya* (تعلیلات خادمیہ), Allama Fazal Haaq Publications, 2015, 677 S.
* *Fazail-e-Durood Shareef* (فضائل درود شریف), Dajkot, 2018, 332 S.

## Weblìnks

* 
* 
* 

## Ainzelnoohwiisa